### 4. Великденска изненада

Деси решила да направи изненада на колегите си на Великденското парти - скрила шарените яйца на различни места в залата, в която било партито.

За да открият яйцата обаче, те трябва да напишат програма, която да им даде **координатите** на всяко едно яйце.

Координатите могат да открият, ако следват описаните правила: Деси поставила една до друга кутии в **R** на брой редове и **C** на брой колони. В някои от кутиите имало яйца, а в някои - не. Търсенето трябва да започне от кутия на дадената от Деси позиция **(initialR и initialC)**. Всяка кутия е маркирана с **буква от латинската азбука (a-z)**. Буквата на началната кутия (от която започва търсенето) нека означим като **initialSymbol**. Започвайки от нея, програмата трябва да намери кутиите с яйца, които са:

- **означени със същия като началния символ (initialSymbol)**

И

- **могат да бъдат достигнати лесно от началната кутия - нагоре (ред - 1), надолу (ред + 1), ляво (колона - 1), дясно (колона + 1) и ако са означени със същия като началния символ (initialSymbol)**

*Ако отворят празна кутия - губят!*

Ако е намерено яйце, кутията се **отбелязва** с даден от Деси символ (**symbolFound**).

### Вход

* На първият ред получаваме две цели числа, разделени със спейс – брой редове (**R**) и колони (**C**)
* На следващите **R** редове ще получим **C** на брой символи, разделени със спейс
* На следващия ред получаваме един символ, с който ще отбележим кутията с намерено яйце (**symbolFound**).
* На последния ред ще получим две цели числа, разделени със спейс – позицията на кутията, от която трябва да започне търсенето (**initialR и initialC**).

### Изход

Трябва да се изпринтира на конзолата **същият** брой редове и колони – на позициите на празните кутии символите остават **непроменени**, кутиите с **яйца** се отбелязват с даденият символ (**symbolFound**). Символите **НЕ** се разделят със спейс!

### Ограничения

0 <= **initialR** < R   
0 <= **initialC** < C

### Примери

|  |  |
| --- | --- |
| **Вход** | **Изход** |
| 5 6  s s u u s s  s u s s u s  u s s s s u  s u s s u s  s s u u s s  i  2 1 | ssuuss  suiius  uiiiiu  suiius  ssuuss |
| 5 3  a a a  a a a  a b a  a b a  a b a  x  2 1 | aaa  aaa  axa  axa  axa |
| 5 6  o o o o o o  o o o m o o  o o m o m m  o m m w m o  m o o o o o  z  4 1 | oooooo  ooomoo  oomomm  ommwmz  mzzzzz |
| 5 3  a a a  a a a  a b a  a b a  a b a  x  0 0 | xxx  xxx  xbx  xbx  xbx |